section_heading: Životopis
paragraph_text: Nakon brojnih televizijskih pojavljivanja i prve uloge u filmu 'Tales from the Darkside: The Movie' (1990.), Moore je privukla pažnju ulogom u trileru iz 1992. 'The Hand That Rocks the Cradle'. Nakon uloga u osrednjim filmovima poput 'Assassins' (1995.) i 'Nine Months' (1995.) pojavila se u dva hvaljena filma 'Život s Picassom' (1996.) uz Anthony Hopkinsa i 'Izgubljeni svijet: Jurski park' (1997.) redatelja Stevena Spielberga. Za ulogu majčinski raspoložene porno zvijezde i kokainske ovisnice u PT Andersenovom hvaljenom Kralju pornića nominirana je za Oscara u kategoriji sporedne glumice. Nakon 'Kralja pornića' blistala je u komediji braće Coen Veliki Lebowski (1998) uz Jeff Bridgesa i vrlo diskutabilnom remakeu 'Psiha' redatelja Gus Van Santa.